เทศบาลตำบลห้วยยอด ร่วมกับโรงพยาบาลวัฒนแพทย์ตรวจ ATK หาเชื้อโควิด -19 เชิงรุกให้พ่อค้า แม่ค้า และประชาชนกลุ่มเสี่ยง

วันนี้ (3 ต.ค.64) เวลา 08.30น. ที่บริเวณอาคารพละศึกษาไทยเข้มแข็ง เทศบาลตำบลห้วยยอดภายใต้การนำของนายธวัชชัย วรพงศ์พัฒน์ นายกเทศมนตรีตำบลห้วยยอด คณะผู้บริหาร สมาชิกสภาเทศบาล เจ้าหน้าที่กองสาธารณสุขและสิ่งแวดล้อม เจ้าหน้าที่ที่เกี่ยวข้อง อสม.พร้อมด้วยบุคลากรทางการแพทย์โรงพยาบาลวัฒนแพทย์ลงพื้นที่ตรวจหาเชื้อโควิด-19เชิงรุกให้กับพ่อค้าแม่ค้าประชาชนกลุ่มเสี่ยง ผู้สัมผัสเสี่ยงสูงด้วยชุดตรวจหาเชื้อAntigen Test Kit (ATK) ในเขตพื้นที่เทศบาลตำบลห้วยยอด และใกล้เคียง ภายหลังพบการระบาดอย่างต่อเนื่อง ส่งให้ประชาชนในเขตพื้นที่ และพื้นที่ใกล้เคียงมีผู้ติดเชื้อมากขึ้นอย่างต่อเนื่อง

เพื่อลดความเสี่ยงในการแพร่ระบาด หากพบผู้เข้ารับการตรวจมีผลไปในทิศทางใดเทศบาลจะได้บริหารจัดการ และส่งต่อไปรับการรักษาอย่างทันท่วงที กรณีที่มีผู้ติดเชื้อ ซึ่งสอดคล้องกับสถานการณ์ เพื่อช่วยควบคุมการแพร่ระบาด สร้างความมั่นใจให้ประชาชนให้อุ่นใจคลายความวิตกกังวลและปลอดภัยในการใช้ชีวิตภายใต้มาตรการด้านสาธารณสุข

โดยทำการตรวจหาเชื้อกลุ่มเสี่ยงจำนวน 411 ราย ปรากฏว่า พบเชื้อผลบวก จำนวน 29 รายซึ่งเทศบาลฯได้ดำเนินการให้กลุ่มเสี่ยงดังกล่าว ทำการตรวจรอบที่ 2แล้วโดยบุคลากรทางการแพทย์ โรงพยาบาลวัฒนแพทย์

พิมมาส จันทร์ผ่อง/นักประชาสัมพันธ์ชำนาญการ/ข่าว

3 ตุลาคม 2564